രണ്ടാഴ്ചയ്ക്കകം അംഗപരിമിതര്ക്കും പട്ടികവിഭാഗങ്ങള്ക്കും വാക്സിനേഷന് പൂര്ത്തിയാക്കും കാസര്ഗോഡ്: ജില്ലയ്ക്ക് ആവശ്യത്തിന് വാക്സിന് ലഭിച്ചുകൊണ്ടിരിക്കുന്ന സാഹചര്യത്തില് ശാരീരീക വെല്ലുവിളി നേരിടുന്നവരുടെയും പട്ടിക വര്ഗ വിഭാഗക്കാരുടെയും വാക്സിനേഷന് നടപടികള് രണ്ടാഴ്ചയ്ക്കകം പൂര്ത്തിയാക്കും. ഇതിനായി പ്രത്യേകം ക്യാമ്ബുകള് നടത്താന് തീരുമാനമായി. ജില്ലാ കളക്ടര് സ്വാഗത് ഭണ്ഡാരിയുടെ അധ്യക്ഷതയില് ചേര്ന്ന കോറോണ കോര് കമ്മിറ്റി യോഗത്തിലാണ് തീരുമാനം. എതെങ്കിലും കോളനികളില് വാക്സിനേഷന് ക്യാമ്ബ് നടത്തുന്നതിന് പോലീസ് സഹായം ആവശ്യമെങ്കില് ജില്ലാ മെഡിക്കല് ഓഫീസര് പോലീസ് മേധാവിയുമായി ബന്ധപ്പെടണം. ജില്ലയിലെ സിഎഫ്എല്ടിസികളിലും മറ്റ് ആരോഗ്യ കേന്ദ്രങ്ങളിലും പ്രവവേശിപ്പിച്ചിട്ടുള്ള കോവിഡ് പോസിറ്റീവ് രോഗികളില്, നെഗറ്റീവായി ഡിസ്ചാര്ജ് ചെയ്താലും പോകാനിടമില്ലാത്ത അഗതികള് അടക്കമുള്ളവരെ സാമൂഹ്യ നീതി വകുപ്പിന് കീഴിലുള്ള ഹോമുകളില് പാര്പ്പിക്കാന് സൗകര്യമൊരുക്കും. ഇതിനായി ഇത്തരം വ്യക്തികളുടെ വിവരങ്ങള് ജില്ലാ മെഡിക്കല് ഓഫീസര് ജില്ലാ സാമൂഹ്യനീതി ഓഫീസര്ക്ക് കൈമാറണമെന്ന് കളക്ടര് അറിയിച്ചു. കോവിഡ് ബാധിച്ച് മാതാപിതാക്കള് നഷ്ടപ്പെട്ട കുട്ടികള്ക്ക് ധനസഹായം നല്കുന്നതിനുള്ള നടപടികള് പൂര്ത്തീകരിക്കാന് ജില്ലാ ശിശു സംരക്ഷണ ഓഫീസര് ആവശ്യപ്പെട്ട റിപ്പോര്ട്ട് നല്കാനുള്ള കേസുകളില് അടിയന്തരമായി റിപ്പോര്ട്ട് നല്കാന് ജില്ലാ മെഡിക്കല് ഓഫീസറോട് നിര്ദേശിച്ചു.